MOSA LESHUDA KERIEU 



KERIEKITHO 



Kijii mu themia chukeshu dze 

ISietse nu Ukepenuopfii teiko mu kijii 
chiishii. 2 Mu kijiiu we methuo mu 
puo rhijii; siro kezei thuo kesouko mho 
zepfii ba : siro Ukepenuopfii Ruopfiiu 
dziiko mhogei meletuo. 3 Siro Ukepenuo- 
pfiia, zieliechie, sishii : sitse zie parta. 
4 Sitse Ukepenuopfii kezieu viiichii ngulie : 
siro Ukepenuopfiia kezieu mu kezei u bie 
kekreiwa. 5 Siro Ukepenuopfii kezieu pie 
Teiso iidi kielie, mu puo kezeiu pie 
Teizei iidi kielie. Siro thevatie mu khise 
bata : zha puo te. 

6 Susie Ukepenuopfiia, dziiko nunu 
tei puo bu baliechie, siiu bu dziiko mu 
dziiko pfii kekreiwaliechie, ishii. 7 Sidi 
Ukepenuopfiia tei chushii, mu siiu bu 
puo mho rei puo khro rei dzii kebako chii 
kekreiwa: ru silie. 8 Ukepenuopfiia siiu 
pie Tei tholie. Siro thevatie mu khise 
bata : zha kenieu. 

• 9 Susie Ukepenuopfiia, tei khro dziiko 
bu vo thechu puo nu kengu batalie, 
di kijii keso bu parliechie, sishii : ru 
silie. 10 Sitse Ukepenuopfii kijii keso-u 
use Kijii iilie; mu dzii kengukelieko use 
Dziikezhako iilie : tsiu Ukepenuopfiia 
siiu viiichii ngulie. u Siro Ukepenuopfiia 
sie, kijiiu bu nha, puo t^ie kepfii gako, 
mu puo thuo puo si kepfii nhasiboko 
puo tsie puo nu ketuoko bu kijii mhogei . 
baliechie, sishii: ru silie. 12 Siro kijiiu-a 
nha, puo thuo puo tsie kepfii gako, siro 
puo thuo puo siu vushuyakezha puo tsie 
kepfii seiboko pelhoushu : sitse Ukepe- 
nuopfiia siiu viiichii ngulie. 13 Siro thevatie 
mu khise bata : zha seu. 

14 Siro Ukepenuopfiia, teizei mu teiso 
chii kekreishiiketuo la kezieko bu teigei 
zhaliechie, siiko bu zasiko, puotei kekrei- 
kechiiko, teisozhako mu teichieko chiilie; 
sishii. 15 Siro uko bu kijiiu va pezieshiilie- 



ketuo la teigei nu kezieko chii zhalie, 
sishii : ru silie. 16 Siro Ukepenuopfiia kezie 
kezhanie chushii ; kezie kezhau bu khinhie 
mho mu kezie kechuu bu theva mho 
dinu di : puo themvuko rei chiishii. 
17 Siro Ukepenuopfiia siiko bu teigei zha 
di kijiiu gei zieshiiketuo chiishii, 18 teiso-u 
mu teizeiu mho baketuo, tsiu kezieu nunu 
kezeiu bie kekreiwaketuo la : mu Ukepe- 
nuopfiia siiu viiichii ngulie. 19 Siro the- 
vatie mu khise bata : zha diau. 

20 Siro Ukepenuopfiia sie, dziiko bu 
rhei ketuo kemele khunuoko pelhou- 
shiilie, sidi kijii mhogei perako bu tei 
kemethuo gei pruo tuolie, sishii. 21 Siro 
Ukepenuopfiia dziikezha nu khunuo ke- 
zhako chushii, mu meleyakezha lhou 
ketuo khunuo kehoupuorei, dzii nunu 
lhou keparko, u thuo u zho-u sese di, 
puo shii chii kepfii pera kheko rei u 
thuo u zho-u sese di : siro Ukepenuopfiia 
siiu viiichii ngulie. ^Sitse Ukepenuopfiia 
japie uko tsii di pushii, Nie si viilie mu 
kruoliechie, sidi dziikezhako nu dziiko 
ketshu chiilie, mu kijii gei perako bu rei 
kruoliechie. 23 Siro thevatie mu khise bata : 
zha pengouu. 

24 Siro Ukepenuopfiia sie, kijii bu 
lhou ketuo khunuoko u thuo u zho-u 
sesekechii khashuliechie, perinuo, tsiu 
gou ketuoko, mu nhachiiko u thuo u 
zho sesekechii parliechie, sishii : ru silie. 
25 Siro Ukepenuopfiia u thuo u zho kese 
nhachiiko chushii, mu perinuoko, mu 
kijii gei gou ketuo kheko u thuo u rhi 
sesekechii chiishii : mu Jihova-a siiu viii- 
chii ngulie. 

26 Sitse Ukepenuopfiia pushii, uko u 
rhi nu nu themia chiilie khe, u kemhiei 
di : sidi siiko bu dziikezha nu khuoko 
mho balie, teigei perako. perinuoko, 
kijiiu mu kijii gei gou ketuo khunuo 

peteko mho baliechie. 27 Sidi Ukepenuo- 
pfiia puo thuo puo rhi nunu themia 
chushu, Ukepenuopfu rhi nunu puo-a 
themia chushu; puo-a thepfu mu thenu 
chushu. 28 Siro Ukepenuopfiia japie siiko 
tsushu : di siiko use, nie si viilie, mu 
kruolie, di kijiiu ketshu chiilie, di siiu 
penyiilie; tsiu dziikezha nu khuoko mho, 
teirako mho, mu kijiiu gei mele ketuo 
kheko mho baliechie. 29 Sidi Ukepenuo- 
pfiia sie, harie, a-a puo tsie kepfii ga 
peteko, kijiiu ziegei ketuo khe, seibo 
kehoupuorei, seibo puo si ehii di puo 
tsie khashiiyakezhako kha n tsiiwate; 
susu pie n cha chuliechie : 30 siro kijiiu 
gei nhachii kehoupuorei, teira kehoupuo- 
rei, mu kijii mho gou ketuo kheko, puo 
kerheiro kenyiko, a ga kepejoko kehou- 
puorei n bu n cha chiiketuo la kha n 
tsiishiite, sishii : ru silie. 31 Siro Ukepenuo- 
pfiia puo mhatho peteko ngulie mu 
harie, siiu vithor zo. Tsiu thevatie mu 
khise bata : zha sorouu. 

2Siro teiko mu kijiiu, mu siiko kroko 
chii tseiliete. 2 Siro Ukepenuopfiia zha 
thenie nhie puo mhatho peteko chii 
tseilie; sidi puo-a puo mhatho chiikelie 
peteko nunu zha thenie nhie riileilie. 
3 Siro Ukepenuopfiia zha thenieu gei jashii, 
sidi siiu chii kemesalie; kekreilamoii 
Ukepenuopfii siinhie puo mha pelhou- 
keshii mu chiikeshii kheko nunu riileikelie 
la. 

4 Hakoha Ukepenuopfu Jihova-a tei 
mu kijii chiikeshii nhie tei mu kijii gei 
pelhoukeshu nuolhouko we. 5 Tsie ketso 
we kijii gei lie nu nha puo rei ba mo luo, 
mu nha nu ga puo rei lhou sier moluo; 
Ukepenuopfii Jihova-a tei bu rii kijii gei 
tsur mo zo luochii la; mu kijiiu chielie- 
ketuo themia puo rei tuo mo. 6 Derei 
kijii nunu mhoutsa puo sier, di kijiiu zie 
pete pechieshii. 7 Siro Ukepenuopfii 
Jihova riinyo nu nyophe use themiau 
chiilie, sidi kerhei thesii hapie puo nyhiiki 
nu shiishu; sidi themia bu ruopfii kerhei 
puo chute. 



Eden Zieu 

8 Siro Ukepenuopfu Jihova-a Iden 
nunu niathutsatie nu tezie puo chushu; 
sidi puo-a chiikelie themiau khapie siinu 
shii. 9 Sidi Ukepenuopfu Jihova-a seibo 
kehoupuorei umhiki zivichuko, mu the- 
cha keviko pelhoupie kijii gei shii, kerhei- 
priibo-u rei khapie tezieu metsuo nu 
shii, siro kevi kesuo sikelie seibo-u rei sa. 

10 Iden nunu tezieu vaketuo la kerii 
puo par; siinunu kezata di cha dia chiita. 
H Kerieu za Pishon : siiu suna keba 
Havila kijiiu pete houpfii ba; 12 mu kijii 
siiu suna vi : siinu delium mu oni tsiepfii 
ba. 13 Siro kerii kenieu za Gihon : Kush 
kijiiu pete houpfii keba siiu thuo zo. 
14 Siro kerii useu Tigris : siiu we Assiria 
mhodziitsa vokezhiiu. Siro kerii udiaua 
Eufrat. 

15 Sidi Ukepenuopfii Jihova-a the- 
miau zelie di puo khapie Iden zie nu 
shiishii, puo bu siiu theke mu se baketuo 
la. 16 Siro Ukepenuopfii Jihova-a the- 
miau ki die hakemhiechii khashii : Tezie 
nu sei kehoupuorei geinu n thuo chii 
kehou chii lievi zo : 17 derei kevi kesuo 
sikelie seibo-u geinu we n bu chii lielho ; 
no siiu geinu chiikeshii nhie no siata 
petuo zotie ru. 

1 8 Siro Ukepenuopfu Jihova-a sie, the- 
miau bu puo riibei keba vi molie; a puo 
kekhruohi puo chiishiituo. 19 Sidi Ukepe- 
nuopfii Jihova-a nha nu nhachii peteko, 
siro teigei teirako pete chushu ; di the- 
miau bu uko za tholienu di ze vor puo ki 
shii; mu themiau kehoupuorei pie pelhou- 
keshiiko kiekelieu se puo za chii phre 
tuota. 20 Sidi themiau perinuoko za tho 
phrelie, mu teigei perako pete, siro nha 
nu nhachiiko pete; derei themiau la puo 
kekhruohi ngulie mo. 21 Susie Ukepenuo- 
pfii Jihova-a keze kesou se puo bu 
themiau gei vor, ru puo zeta ; ^suki puo-a 
puo tieru puo bielie, di puo chiiu chii 
kemawa : siro Ukepenuopfu Jihova-a the- 
miau geinu biekelie tieruu se thenumia 
puo chiilie, di siipfii ze vor themiau ki 

shii. 23 Siru themiau sie, haha a mko donu 
a ru zo rau a chii donu a chii ze : puo iise 
Thenupfii iituo, Themiau geinu puo se 
parkelie la. 24 Sula themia-a puo puo mu 
puo zuo khawa di puo kimia kitsa vota- 
tuo : di siinie chii puo chiitatuo. 25 Siro 
unie keninie methuo zo, themiau mu 
puo kimia, mu unie menga mo zo. 

Medokephiu mu Themia kriiketa 

3Hameseki tinyhiiu Ukepenuopfii Jiho- 
va-a nhachiiko chukeshii peteko ki puo 
do vikuo. Mu puo-a thenupfii iise, hade, 
Ukepenuopfiia nnie bu tezieu nu sei pete- 
ko geinu chii hienushii ma? 2 Ru thenu- 
pfii-a tinyhtiu iise, tezieu nu seiboko 
geinu puo si hie bu chii lievi : 3 derei 
tezieu metsuo nu keba seibo-u geinu, 
Ukepenuopfiia, nnie bu chii lielho; nnie 
siaketa keprei la nnie bu siiu bie rei lielho, 
sishiilie. 4 Sitse unyhiiu thenupfii iise, 
nnie kehouchiirei siata lielho zo: 5Ukepe- 
nuopfiia nnie siiu chiikelie nhie nnie mhi 
mhirho parlietuo, sitse nnie rei kevi kesuo 
si di terhuomia mhietaketuo la si ba zo, 
silie. 6 Sitse thenupfii-a seibo-u geinu chii 
ro vituoii mu puo mhiki zivi, siro mia bu 
mhasilieketuo la mengukezhu seibo puoii- 
kechiingulie tse siiu si rielie di chulieta; 
siro puo khapie puo nupfu rei tsii di 
puo bu chiilie. 7 Sitse unie kenienie mhi 
mhirho parta, mu unie methuo keba silie : 
sidi unie chiede nyii terhii kemalie di pie 
unie nei chiilie. 

8 Sitse unie Ukepenuopfiia tezie nu 
tei kemeku nu riihou ketuo pfe silie; 
sitse themiau mu puo kimia unie Uke- 
penuopfii Jihova mhodzu nunu riishii 
di tezieu seiboko donu thata. 9Siisie 
Ukepenuopfii Jihova-a Adam kie di puo 
iise, no kirapuo ba ga? si. 10 Sitse puo sie, 
a tezie nunu n pfe si zo, mu a methuo 
keba la michiete; sidi a riishiite; si. 
u Siru puo sie, supuonie no methuo keba 
pie n ki pu ga? No a n bu chii hienukeshii 
seiu si chulieta zo mo nyii? 12 Sitse themiau 
sie, no thenumiapfii puo bu a ze'banu di 



kha a tsukeshiipfii seiu si pie a tsii di 
a bu chulietelie ; ita. 13 Susie Ukepenuopfii 
Jihova-a thenupfii iise, no kedipuo chii- 
wata ga? si. Sitse thenupfii-a tinyhiiu a 
sewa di a bu chiiliete; sita. 

14 Sitse Ukepenuopfii Jihova-a tinyhuu 
iise, no mha hau chii kewa la kiriko 
pete donu, mu nha nu nhachii peteko 
donu n bu riise kepfiiu chutuowe, 
siro n bu n rhei chie n va pie riinyo 
zepfii di riiyietuo mu riinyo chii tuo 
tsotuo. 
15 Siro a thenupfii nnie donu kenguke- 
mvii khashuwatuo, tsiu puo tsie mu 
n tsieko donu : puo n tsii pechutuo 
mu no puo phitsii pechutuo. 
16 Puo thenupfii iise, A n kechii mu n 
nuoni chii pekrashiituo ; kezia nunu 
no n nuonuo penuotuo ; mu n mengu- 
a n nupfu gei batuo, mu puo bu n 
mhokezha chiituo. 
17 Siro puo Adam iise, No n kimia pfe 
riinyii di, unhasiu, a die kha n tsii di, 
no siiu chii lielho ikeshiiu chiikewa 
la : kijiiu n la riise pfiite ho ; n bu n 
rheichie meyhumezhie di siiu chii- 
chiituotuo ; 
18 siiu zohuko mu kikhahuko pelhou- 
shiituo ; mu n bu lie nu gako chiituo ; 
19 n zie riikhru nunu n bu niekhriida 
chiituo we, no riinyo mevita kemo- 
chie ; siiu nunu n chiikelie la : no sii 
riinyo ze ru, n bu riinyo mevilatatuo. 
20 Susie themiau puo kimia za thopie 
Iv chuwa; puo-a lhou ketuo peteko krii- 
pfii chii la. 21 Siro Ukepenuopfii Jihova-a 
chiizhii pie Adam mu puo kimia unie 
boulie chushii mu unie pfenei chushuwa. 
22 Siro Ukepenuopfii Jihova-a sie, 
harie, themiau kevi kesuo si di uko mia 
puo mhiete; mu puo puo dzie chapie 
kerheiprii seibo-u si biepie chiilie di 
rhei sei tuota rei si lielhote, 23 siila Uke- 
penuopfii Jihova-a puo bu puo pie puo 
chiikelie runyo-u chie chii tuonu di Iden 
zieu nunu puo ketsewa. 24 Sidi puo-a 
themiau whuowa ; susie puo kerhei seibo- 

u cha khawaketuo la Cherubim mu 
zhiecha miii kemhie puo lutsa hatsa 
riireikelie puo khapie Iden zieu niathutsa 
shuwa. 

